OpenLLM-France/wikimedia huggingface dataset:
# Kejadenn

Kejadenn a zo kevredigezh ar studierien ha studierezed brezhoneg ha yezhoù keltiek e skol-veur Breizh-Uhel. staliet eo er sal L230, er savadur L, e kampus Keryann.

## 2008-2009

Tud ar burev e 2008-2009 zo:
* Prezidant: Mael Becouarn
* Sekretour: Klemañs Bourgeon
* Teñzorerez: Géraldine Marrec
An traoù 'vez aozet gant an holl er gevredigezh avat.
Kentelioù kinniget: -Dañs eus Breizh (gant Jan-Mai Ricaud eus Malastred ha Charlène) -Kan ha Diskan (gantañ adarre) -Gallaoueg
Aozet 'vez ivez festoù-noz, dibennoù-sizhun evit degemer an deraouidi. Tud eus Kejadenn a vo a youl-vat evit festoù-noz aozet gant Skeudenn Bro-Roazhon, da skouer Yaouank e miz Du e Roazhon.
# Kelc'h An Dael

Kelc'h An Dael zo ur gevredigezh vreizhat disklêriet hervez lezenn c'hall 1901, bet krouet e 2012, hag a ra war-dro melestradur Dael Breizh. Ezel eo eus an U.N.P.O.

## Liammoù diavaez

* (fr) Kelc'h an Dael
# Keke Rosberg

Keijo Erik "Keke" Rosberg (bet ganet d'ar 6 a viz Kerzu 1948 e Solna, e Sveden) a zo ur blenier kirri a rede e Formulenn 1 etre 1978 ha 1986, o c'hounit ar gevezadeg e 1982 gant Williams-Cosworth. Tad Nico Rosberg eo.
| Kampion a-raok : Nelson Piquet | Keke Rosberg Kampion bed ar Formulenn 1 1982 | Kampion war-lerc'h : Nelson Piquet |
a vo kavet e Wikimedia Commons.
# Kel

Kel zo un anv-badez ral hag ur berranv eus anvioù liesseurt, da skouer Kelvin.

## Berranv

* Kelig

## Tud

* Kel Marubi (1870-1940), luc'hskeudenner albanat
* Kel Carruthers pe Kelvin Carruthers (g. e 1938), kampion redadegoù marc'hoù-tan aostralian
* Yann-Kel Kernalegenn pe Yann-Vikael Kernalegenn (1954-1976), ezel eus an TDB,
* Kel Coslett pe Thomas Kelvin Coslett (g. e 1942), c'hoarier rugbi kembreat
* Kel Mitchell (g. e 1978), aktour ha fentigellour stadunanat, bet c'hoariet er stirad skinwel Kenan & Kel,
* Kel Calderón (g. e 1991), anv-leurenn Raquel Calderón, aktourez ha kanerez chilean.

## Ster all

Ur c'hel, ul lec'h m'emañ o chom ur penn-kezeg en ur marchosi. Dre astenn-ster e ra dave d'ul lec'h pe d'un egorenn hag a ren un arc'hwel bennak, da skouer renkañ traoù, pe ober ul labour bennak.

## Sellout ivez

* Kell
* Kellie
* Kelly
# Kelc'h Arktika

Dre reol e vez market pemp led war ar planisferennoù, Kelc'h polel Arktika en o zouez. War al ledenn 66° 33′ 39″ (pe 66.56083°) emañ, da lavaret eo oc'h ober tro an Douar kenstur hag ar C'heheder ken ez eus ur skouer 66° 33′ 39″ etre al linennoù a ya eus pep hini eus al ledoù (kelc'hioù ha Keheder) betek kreizenn ar Voul-Douar. E-kreiz kalotenn ar sferenn emañ ar Pol Norzh.
Merkañ a ra Kelc'h Artika al ledred suañ ma c'hall bezañ noz a-hed an deiz. Kement-se a c'hoarvez da c'hoursav-heol ar Goañv.
Anvet eo an takad enklozet gant Kelc'h Arktika, Arktika, homañ goloet evit an darn-vuiañ gant Meurvor Arktika.

## Riezoù treuzet gant Kelc'h Arktika

Norvegia, Sveden, Finland, Rusia, Stadoù-Unanet (Stad Alaska), Kanada, Danmark (Stad emren Greunland)

## Sell ivez

* Kelc'h Antarktika
* Meurvor Arktika
* Pol Norzh
# Keiz-Raez

Keiz-Raez :
| Ar maerdi. ||
| Anv gallek (ofisiel) | Cheix-en-Retz |
| Bro istorel | Naoned |
| Melestradurezh ||
| Departamant | Liger-Atlantel |
| Arondisamant | Naoned |
| Kanton | Pentelloù betek 2015, Sant-Brewenn abaoe 2015 |
| Kod kumun | 44039 |
| Kod post | 44640 |
| Maer Amzer gefridi | Luc Normand 2020-2026 |
| Etrekumuniezh | Pornizh Tolpad Bro-Raez |
| Bro velestradurel | Bro Raez Atlantel |
| Lec'hienn Web | http://www.cheixenretz.fr |
| Poblañsouriezh ||
| Poblañs | 1 152 ann. (2020) |
| Stankter | 138 ann./km² |
| Douaroniezh ||
| Daveennoù lec'hiañ | 47° 10′ 57″ Norzh 1° 48′ 51″ Kornôg / 47.1825, -1.81416666667 |
| Uhelderioù | kreiz-kêr : 25 m bihanañ 0 m — brasañ 27 m |
| Gorread | 8,34 km² |
| Keiz-Raez ||
| kemmañ |
Keiz-Raez (Cheix-en-Retz e galleg) zo ur gumun e Breizh, e Liger-Atlantel, er c'hreisteiz d'al Liger.

## Douaroniezh

* Treuzet eo ar gumun gant ar stêr Acheno.

## Anv

* Erwan Vallerie ː Chayx, 1450 ; Chazy, 1452 ; Chayz, 1452.

## Ardamezioù

En geot e wifrell gommek en argant, heuliet ouzh dehoù gant ur chapel en aour, ouzh kleiz gant ur blokad rezin skoret ha deliennet ivez en aour.
* Aozer ː Kuzul ar Gumunn & Pierre Fréor.
* Degemeret d'ar 1añ a viz Mae 1946
Arouez ar stêr eo ar wifrell gommek hervez Froger & Pressensé.

## Istor
### Dispac'h Gall

* Krouet e voe kumun Keiz-Raez e 1790 diwar ar barrez katolik. Lakaet e voe e Kanton Pentelloù hag e Bann Pembo. E 1800 e voe lakaet en Arondisamant Pembo.

### XX$^{vet}$ kantved
#### Brezel-bed kentañ

* Mervel a reas naontek gwaz eus ar gumun abalamour d'ar brezel, da lavaret eo 5,26% eus he foblañs e 1911.

#### Eil brezel-bed

* Mervel a reas un den eus ar gumun e 1944 hervez monumant ar re varv.

#### Trevadennoù
##### Brezel Aljeria

* Mervel a reas ur milour eus ar gumun d’an 23 a viz Genver 1957 e Tunizia hervez monumant ar re varv.

#### Kemmoù melestradurel

* 1926: lakaet e voe ar gumun en Arondisamant Sant-Nazer pa voe diskaret Arondisamant Pembo.
* 1976: lakaet e voe ar gumun en Arondisamant Naoned.

### XXI$^{vet}$ kantved

* Lakaet e voe ar gumun e Kanton Sant-Brewenn pa voe diskaret Kanton Pentelloù e 2014.

## Monumantoù ha traoù heverk

* Maen Sant Varzhin.
* Iliz katolik Sant Varzhin.
* Monumant ar re varv er vered, luc’hskeudenn.

## Emdroadur ar boblañs abaoe 1962

Niver a annezidi

## Liammoù diavaez

* (br) Keiz-Raez war lec'hienn Geobreizh

## Levrlennadur

* Michel Froger & Michel Pressensé : Armorial des communes de Loire-Atlantique. 1996
* Erwan Vallerie : Diazezoù studi istorel an anvioù-parrez. Corpus. An Here. 1995

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Cassini - EHESS - Fichenn kumun Keiz-Raez
* ↑ (fr)Les soldats de Loire Inférieure - Monumant ar re varv
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Décret n° 2014-243 du 25 février 2014 portant délimitation des cantons dans le département de la Loire-Atlantique
* ↑ (fr)Memorial Genweb
# Kelaino

Kelaino (Κελαινώ e henc'hresianeg) a oa unan eus ar seizh Pleiadenn. Ur mab he doe digant Poseidon, ha Likos e oa e anv. Roue ar Mariandinianed e oa, ha kavout a reer e anv e mojenn beaj an Argonaoted.

## Tud all

* Kelaino eo an anv all a vez graet eus Podarge, unan eus an Harpiezed.
* Kelaino, an Amazonenn lazhet gant Herakles e-kerzh e navet trevell.

## Steredoniezh

* Celaeno (anv latin Kelaino) a vez graet eus ur steredenn e-touez ar Pleiadezed

## Hag ouzhpenn

Kemmesk a vez a-wechoù etre anv Celaeno ha hini Selene.
# Kelan taouarc'heg

Kelanoù an taouarc'hegi, anavezet ivez evel tud an taouarc'hegi, zo kelanoù tud miret en un doare naturel kavet e taouarc'hegi e Norzh Europa. Er c'hontrol eus ar pep brasañ eus an dilerc'hioù kozh tud, kelanoù an taouarc'hegi o deus dalc'het o c'hroc'hen hag o organoù diabarzh abalamour da zoareoù an endro. Da lâret eo e labour a-gevret an dour trenk-kenañ, ur wrez izel, hag an diouer a oksigen da viret o c'hroc'hen, en ur givijañ anezhañ avat. Daoust ma'z eo miret o c'hroc'hen, o eskern ne vezont ket miret peurliesañ rak trenkenn an taouarc'h a deuz fosfat kalsiom an eskern.
Ur skiantour german, an doktor Alfred Dieck, en deus renablet e 1965 ouzhpenn 1850 kelan kavet e taouarc'hegi e Norzheuropa$^,$$^,$, met er stad m'emañ an imbourc'h skiantel, kalz anezhe ne c'hallont ket bezañ gwiriet gant dielloù pe kavadennoù arkeologel. Bloaziet eo bet ar pep brasañ eus ar c'horfoù-se, ket an holl avat, eus Oadvezh an arem. Kalz anezhe eo anat warne int bet lazhet ha dilezet er memes doare, ar pezh a ziskouez un doare elfenn lidek, ha kalz arkeologourien a soñj int bet lazhet e-pad aberzhioù tud pagan da vare Oadvezh an arem. E-mesk ar skouerioù brudetañ eman Den Tollund ha Den Grauballe eus Danmark ha den Lindow eus Bro-Saoz.

## Daveoù

* PBS, NOVA, "The Perfect Corpse" Published 1988-2011. PBS
* Peter Vilhelm Glob, 1969. The Bog People: Iron-Age Man Preserved (Cornell University Press; reprinted 2004).
* Archaeological Institute of America, 1997. Archaeology: "Bodies of the Bogs"
* van der Sanden, Wijnand, 1996. Through Nature to Eternity: The Bog People of Northwest Europe (Museum Boymans van Beuningen).
* Don Brothwell, 1997. The Bog Man and the Archaeology of People. (Harvard University Press) Original publisher, British Museums Publications, Ltd., London (1986) ISBN 0-7141-1384-0
* Tim Taylor, 2003. Buried Soul (Fourth Estate Ltd).
* Miranda Aldhouse-Green, 2002. Dying for the Gods (Tempus Publishing).

## Liammoù diavaez

* Poltredoù kelanoù kavet e taouarc'hegi e "Science Photo Library"

## Notennoù

* ↑ Die europaischen Moorleichenfunde. Wachholtz. 136pp
* ↑ P.V. Glob (1969). The Bog People: Iron Age Man Preserved. London: Faber and Faber Limited. Page 101.
* ↑ Alfred Dieck (1965)
* ↑ Sabine Eisenbeiß: Bog-bodies in Lower Saxony - Rumours and facts. An analysis of Alfred Dieck's sources of information. In: Andreas Bauerochse, Henning Haßmann (Editors): Peatlands. Moorlandschaften. Archaeological sites - archives of nature - nature conservation - wise use. Proceedings of the Peatland Conference 2002 in Hannover, Germany. Hannover 2002, ISBN 3-89646-026-9, Page 143-150
# Kelaouenn

Kelaouenn (ur gelaouenn) a zo un termen evit un embann mareadek, war danvezioù hollek pe arbennik hag a zeu er maez pep miz pe dindan bloaz d’an nebeutañ. Diforc’het e vez d’ar gazetenn a zeu er maez dindan ur miz d’an aliesañ, a c’hell dispak muioc’h a destennoù ha muioc’h a c’heloù moullet war ur paper ordinal. Nevez zo eo deuet war wel kelaouennoù war skoroù niverel.
Diorroadur ar c’helaouennoù a zo bet staliet war hini ar voullerezh, a lakaas aesoc’h deskadurezh er vegenn hag hemañ a vroudas he c'hoant gouzout pa kreske an anaoudegezhioù hag an arzhoù a-feur ma teue ar pinvidigezh e broioù Europa.

## Gerdarzh

Hervez ar geriadur treadegel, Devri, ne gaver ket ar ger araok 1924 hag e-barzh Feiz ha Breiz e voe. Koulskoude e veneg Gregor Rostrenenn kelaouer, dindan ar furm quéhezlaouër, o talvezout bezañ un den a gont traou nevez, ur c’honter nevezinti. Hag e ya ar verb kelaoui(ñ) war wel e 1855. Savet e voe an holl c’herioù-se diwar keloù a gaver er La Destruction de Jérusalem hag ar c’h-Catholicon (an daou er XVvet kantved) dindan ar furm a hanval bezañ el liester quehezlou hag eo troet gant ar ger galleg nouelle en unander er c’h-Catholicon.
Tost-tre eo kelaouenn eus magazin, met hemañ a dalvez evit un embann cheuc’hoc’h, war baper lufr, da skouer.

## Istor

E Bro C’hall e weler Le Journal des savants, aet war wel e 1665, evel ar gelaouenn gentañ, pa yae ennañ pep seurt elfennoù kelaouiñ gant ma c’hellfe dedennet al lennerien ganto : keloù lec’hel, nevezinti lennegel ha skiantel, savboentoù, skridvarnadennoù. Pa vez mesket testennoù hir ha bras e impljer ar ger kannadig (ha bulletin e gallen) a veze graet eus ar c’helaouennoù-se e derou ar gazetennerezh.
Un hanter-kant bloavezioù araok (1611), Le Mercure français a voe tostoc’h eus ur gelaouenn pa embanne kalz a geleier politikel o tennañ da lez ar Roue pe d’an darempredoù etrebroadel. Ne zeue ket er maez alies, pep bloaz en derou. Ur benveg evit ar pennoù bras e voe da gentañ.
Pelloc’h, e-doug ar 17vet kantved, e temas war wel e Europa embannadurioù stankañ, a-wezhioù miziek, o kinnig pep seurt testennoù : lizhiri, barzhonegoù, pennadoù skiantel hag arzhel hag all hep mont da zegemer an nevezinti evit darn anezho.

## Pennadoù kar

* Gwask (ober)
* Kazetenn
* Kazetennerezh
* Kelaouiñ
* Magazin
* Media
* Nevezinti
# Kenopia striata

Kenopia striata :
| Kenopia striata, tresadenn (1874). Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Pellorneidae |
| Genad : | Kenopia |
| Anv skiantel ||
| Kenopia G.R.Gray, 1869 ||
| Anv skiantel ||
| Kenopia striata (Blyth, 1842) ||
| D'ar vevoniezh e tenn ar pennad-mañ. ||
Kenopia striata a zo ur spesad golvaneged eus ar c'herentiad Pellorneidae. Ar spesad nemetañ er genad Kenopia an hini eo.
Anvet e voe T[imalia]. striata (kentanv) da gentañ-penn (e 1842) gant al loenoniour saoz Edward Blyth (1810-1873).

## Annez

Kavout a reer ar spesad e Borneo, Malezia ha Sumatera.

## Rummatadur

Renket e veze er c'herentiad Timaliidae kent.

## Liammoù diavaez

* (en) Kenopia striata war al lec'hienn BirdLife International.
* (en) Kenopia striata war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Kenopia striata.
a vo kavet e Wikimedia Commons.
# Kenosha

Kenosha zo ur gêr lec'hiet e gevred stad Wisconsin e Stadoù-Unanet Amerika. Bez' e oa 99 218 a annezidi e 2010. Krouet eo bet anv Kenosha en ur mod ofisiel e 1854.

## Kêrioù gevellet

| Bro | Kêr |
| Italia | Cosenza |
| Bro-C'hall | Douai |
| Filipinez | Kêr Quezon |
| Alamagn | Wolfenbüttel |

## Liammoù diavaez

* (en) Lec'hienn ofisiel
a vo kavet e Wikimedia Commons.
# Kenoueg

Ur yezh dchokoek direnk e oa ar c'henoueg. Komzet e oa e Kolombia. Aet da get eo.

## Gwelet ivez

Yezhoù Kolombia
# Kenneth E. Stager

Kenneth E. Stager, bet ganet d'an 28 a viz Genver 1915 en Uniontown (Pennsylvania, Stadoù-Unanet Amerika) hag aet da Anaon d'an 13 a viz Mae 2009 e West Los Angeles (Kalifornia, SUA), a oa un evnoniour stadunanat.
Lakaet e voe da Mirour Mirdi istor naturel kontelezh Los Angeles (Natural History Museum of Los Angeles County).

## Listenn al laboused studiet gantañ

* P
    Picumnus fulvescens, Picumnus subtilis.

## Notennoù ha daveennoù

* ↑ Los Angeles Times Thursday, June 04, 2009 Home Edition Main News.
# Kenneth H. Jackson

Kenneth Hurlstone Jackson a zo ur yezhoniour saoz arbennik war ar yezhoù keltiek. Ganet eo d'ar 1añ a viz Du 1909 e Beddington e Bro-Saoz ha marvet d'an 20 a viz C'hwevrer 1991. Flour e komze ar c'hwec'h yezh keltiek a-vremañ. Ur pikol levr en deus gouestlet da istor fonologiezh ar brezhoneg: A Historical Phonology of Breton, e 1967.

## Levrioù

* 1935. Studies in Early Celtic Nature Poetry, Cambridge: University Press.
* 1935. Early Welsh Gnomic Poems, Cardiff, University of Wales Press.
* 1953. Language and history in early Britain: A chronological survey of the Brittonic languages, first to twelfth century A.D., Edinburgh: University of Edinburgh Press.
* 1955. The Pictish Language in F T Wainwright (ed) The Problem of the Picts. Edinburgh.
* 1955. Contributions to the study of Manx phonology, University of Edinburgh Linguistic Survey of Scotland Series.
* 1959. "The Arthur of History" Arthurian Literature in the Middle Ages, Oxford: Clarendon Press. ISBN 0-19-811588-1.
* 1959. "Arthur in Early Welsh Verse" Arthurian Literature in the Middle Ages, Oxford: Clarendon Press.
* 1961. "The international popular tale and early Welsh tradition" The Gregynog Lectures, 1961, Cardiff: University of Wales Press.
* 1964. The oldest Irish tradition: A window on the Iron Age, Cambridge: University Press. Advoullet 1999.
* 1967. A Historical phonology of Breton, Dublin Institute for Advanced Studies, Dublin, ISBN 978-0-901282-53-8
* 1969. The Gododdin: The Oldest Scottish poem, Edinburgh:University Press.
* 1972, etc. A Celtic Miscellany : Translations from the Celtic Literature, Penguin Paperback. ISBN 0-14-044247-2. Barzhoniezh ha komz-plaen er c'hwec'h yezh keltiek.
* 1990. Aislinge Meic Con Glinne, Dublin Institute for Advanced Studies, Dublin, ISBN 0-901282-94-4
# Kenseurt

Kenseurt, pe kenseurtez, a lavarer eus pried ur roue pe rouanez, da ziskouez ne ren ket. Kentañ ma voe implijet a voe en amzer ar Rouanez Elesbed Iañ, a renas eus 1558 da 1603, hag a oa rouanez eus he ferzh-hi, ha ne oa ket evel pried ur roue.
* Albert of Saxe-Coburg and Gotha, priñs kenseurt ar Rouantelezh-Unanet, dimezet d'ar rouanez Victoria.
* Francisco de Asís de Borbón, roue kenseurt Spagn (1846-1868).
* Philip Mountbatten, dug Dinedin, priñs kenseurt ar Rouantelezh-Unanet, dimezet d'ar rouanez Elesbed II.
Rouanezed o devoa pe roue kenseurt pe priñs kenseurt, izeloc'h e renk.
* Mari Iañ Bro-Saoz a oa rouanez Bro-Saoz ha war un dro rouanez kenseurt e Spagn, hag he fried Felipe II, roue Spagn, a oa roue kenseurt Bro-Saoz war un dro.
* Isabel II.
* Elesbed II.
# Kenneth Iañ

Cináed mac Ailpín ( Coinneach mac Ailpein e gouezeleg a vremañ), Kenneth MacAlpin en doare saoznekaet, pe Kenneth Iañ (810 – 858) a oa roue ar Bikted, kentañ roue ar Skoted, lesanvet An Ferbasach, "an Alouber".
# Kim Le Quang

Kim Le Quang a zo bet ganet d'an 12 a viz Even 1971.
Mestrc'hoarier echedoù belgiat eo.
C'hoari a ra e Kelc'h Roueel Echedoù Charleroi.
2299 edo e renk Elo e miz Mae 2008.

## Liamm diavaez

* E fichenn FIDE
* Partiennoù e Chessgames
* Partiennoù e Lec'hienn Kelc'h Roueel Echedoù Charleroi
# Kimberley (Suafrika)

Ur pennad Kimberley zo ivez.
Kimberley eo kêr-benn proviñs Kab an Norzh e Suafrika, lec'hiet ur 110 km er reter da gember ar stêrioù Vaal hag Orange.
Brudet eo hec'h istor, hini ar mengleuzioù diamant, ha hini seziz Kimberley e-pad Eil brezel ar Voered. Eno eo e reas Cecil Rhodes ha Barney Barnato o finvidigezh, eno eo e savas Rhodes e gompagnunezh diamantoù .
# Kimbe

Kimbe eo kêr-benn proviñs Breizh-Nevez ar C'hornôg , en Enez Breizh-Nevez, an enezenn vrasañ eus Enezeg Bismarck, e Papoua Ginea-Nevez, war aod Bae Kimbe.
# Kimberley, Nottinghamshire

Kimberley zo ur gêr e Nottinghamshire, e Bro-Saoz. Gwechall e oa brudet glaou ha bier Kimberley, aet holl da get hiziv.
# Kim Källström

Kim Källström zo ur c'hoarier mell-droad svedat ganet e Sandviken d'ar 24 a viz Eost 1982.
C'hoariet en deus da gentañ e Sveden etre 1999 ha 2003 a-raok dont da Vreizh da c'hoari gant skipailh Roazhon betek 2006.
Emañ bremañ o c'hoari en Olympique lyonnais hag e skipailh broadel Sveden.

## Kluboù

* 1999 - 2001 : BK Häcken : 69 c'hrogad ha 14 pal
* 2001 - 2004 : Djurgardens IF : 48 krogad ha 26 pal
* 2004 - 2006 : Stad Roazhon : 95 krogad ha 22 bal
* abaoe 2006 : Olympique Lyonnais : 137 krogad ha 15 pal
# Kimberley (Aostralia)

Kimberley zo unan eus an 9 rannvro a ya d'ober stad Aostralia ar C'hornôg, hag an hini anezho a zo ar muiañ en norzh. Brudet eo abalamour d'ar mengleuzioù diamantoù.

## Douaroniezh

Bevennet eo rannvro Kimberley:
* gant Meurvor Indez er c'hornôg;
* gant Mor Timor en norzh;
* gant Tiriad an Norzh er reter;
* gant rannvro Pilbara er su.

## Skeudennoù

* Karregadoù e Park broadel Purnululu
# Kim Ki-duk

Kim Ki-duk (koreaneg: 김기덕), ganet d'an 20 a viz Kerzu 1960 hag aet da Anaon d'an 11 a viz Kerzu 2020, a oa ur filmaozour sukorean.

## Marv

Klañv e oa gant ar c'hurunviruz COVID-19. Marvet eo d'an 11 a viz Kerzu 2020.

## Liammoù diavaez

* Kim Ki-duk war IMDb
# Kim Yo-jong

Kim Yo-jong (koreaneg: 김여정), ganet d'ar 26 a viz Gwengolo 1987, zo c'hoar an diktatour norzhkorean Kim Jong-un. Merc'h yaouankañ an diktatour Kim Jong-il eo. Ezel eo eus ar Politburo ha renerez skourr ar Propaganda hag ar birvilh e Strollad Labourerien Korea.
# Kimberley

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kimberly pe Kimberley zo un anv-lec'h saoznek, a gaver er broioù trevadennet gant ar Saozon.

## Orin

Diwar titl John Wodehouse (1826-1902), kentañ kont Kimberley ha ministr saoz an trevadennoù, e teu an holl anvioù-lec'h anvet "Kimberley" er-marez eus Bro-Saoz. E Norfolk emañ kontelezh Kimberley ; an hevelep anv a gaver avat e Nottinghamshire hag e Warwickshire.
Kimber a zeu eus meur a anv hensaoznek — hini Norfolk a seblant bout deveret diouzh anv ur vaouez anvet Cyneburg ; ley a zeu eus an hensaozneg leah, "pradenn", "digoadenn". Chineburlai e oa anv Kimberley e Norfolk e 1086, da lavaret eo "pradenn pe zigoadenn ur vaouez anvet Cyneburg".

## Lec'hioù
### Aostralia

* Kimberley, ur rannvro e Aostralia ar C'hornôg
* Kimberley Warm Springs, Tasmania

### Kanada

* Kimberley, ur gêr vihan e Kolombia Vreizhveuriat

### Rouantelezh-Unanet

* Kimberley, e Norfolk
* Kimberley, e Nottinghamshire

### Suafrika

* Kimberley e proviñs Kab an Norzh, ur gêr a bouez e bro ar mengleuzioù-diamantoù , a voz lakaet seziz warni da vare Eil Brezel ar Voered

### Stadoù-Unanet

* Kimberly, kêr e Arkansas
* Kimberly, kêr e Alabama
* Kimberly, kêr vras en Idaho
* Kimberly Township e Minnesota
* Kimberly, en Oregon
* Kimberly, e Virginia ar C'hornôg
* Kimberly, e Virginia ar C'hornôg
* Kimberly, kêriadenn e Wisconsin

## Tud

* kont Kimberley, titl saoz krouet e 1866
* Kimberly, pe Kimberley, un anv-badez
Un anv-tiegezh eo ivez :
* Lewis Kimberly, amiral stadunanat e-kerzh ar Brezel Diabarzh Stadunanat

## Traoù

* Kimberly Mansion, Connecticut, kenkiz e Glastonbury

## Notennoù

* ↑ (en) Etymonline
# Kaerell drovanel

Kaerell drovanel :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mustelidae |
| Iskerentiad : | Mustelinae |
| Genad : | Mustela |
| Anv skiantel ||
| Mustela africana Desmarest, 1818 ||
| D'ar vevoniezh e tenn ar pennad-mañ. ||
Ar gaerell drovanel (Mustela africana), liester: kaerelled trovanel, a zo ur gaerell hag a vev, daoust d'hec'h anv skiantel, e Suamerika (e koadeier gleb Brazil, Perou, Kolombia, Bolivia, Ekwador hag ar Gwianaoù).
Gell eo he blevenn gant ur c'hof sklaeroc'h hag ur roudenn c'hell war he bruched. N'anavezer ket kalz a draoù a-zivout he doare bevañ hag hec'h emzalc'h.

## Liammoù diavaez

* Ar gaerell drovanel war an IUCN
# Kaerell kof melen

Kaerell kof melen :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mustelidae |
| Iskerentiad : | Mustelinae |
| Genad : | Mustela |
| Anv skiantel ||
| Mustela kathiah Hodgson, 1835 ||
| D'ar vevoniezh e tenn ar pennad-mañ. ||
Ar gaerell kof melen (Mustela kathiah) zo ur c'higdebrer bihan e kerentiad ar mustelideged a vev e gevred Azia eus norzh Pakistan betek su Vietnam. Er rannvroioù meneziek e kaver anezhi, etre 1800 ha 4000 m.

## Doareoù pennañ

Muzuliañ a ra ar gaerell kof melen war-dro 25 cm ha pouezañ war-dro 1,5 kg. Heñvel eo dre he feson ouzh kaerell Europa met gell-du eo he blevenn gant ur c'hof melen. Sklaeroc'h eo ar gouzoug hag ar min.

## Emzalc'h

N'anavezer netra diwar-benn gouennadur ar gaerell kof melen. Krediñ a reer eo heñvel ouzh hini an erminig. En em vagañ a ra diwar krignerien ha tud bro-Nepal a vir anezhi en o zi da logota.

## Liammoù diavaez

Ar gaerell kof melen war Animal Diversity.com
# Kaerell ar menezioù

Kaerell ar menezioù :
| Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mustelidae |
| Iskerentiad : | Mustelinae |
| Genad : | Mustela |
| Anv skiantel ||
| Mustela altaica Pallas, 1811 ||
| D'ar vevoniezh e tenn ar pennad-mañ. ||
Kaerell ar menezioù (Mustela altaica) a zo ur bronneg hag a vev e rannvroioù menezek Azia : eus Kazac'hstan, Tibet hag Himalaya betek biz Sina, su Siberia ha Korea.

## Liammoù diavaez

* Kaerell ar menezioù war Animal Wiversity Web
# Kaerell roudennek Afrika

Kaerell roudennek Afrika :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mustelidae |
| Genad : | Poecilogale |
| Anv skiantel ||
| Poecilogale albinucha Gray, 1864 ||
| D'ar vevoniezh e tenn ar pennad-mañ. ||
Kaerell roudennek Afrika (Poecilogale albinucha) a zo ur bronneg hag a vev e kreiz ha su Afrika. Ar spesad nemetañ eo er genad Poecilogale.